Byggfellesskap

Byggfellesskap (tysk Baugemeinschaft eller Bauherrengemeinschaft) er et organisert fellesskap av flere private byggherrer som sammen planlegger og oppfører bygninger, og senere tar bygningene i bruk. 

Deltakerne i byggfellesskapet kan organisere seg i et aksjeselskap, samvirke eller andre organisasjonsformer, som kan stå som en juridisk part i en byggeprosess. Når bygget står ferdig, kan beboerne organisere seg i et borettslag, leie av eget selskap eller utvikle en annen modell, som er egnet til å videreføre intensjonene i fellesskapet.  

I Tyskland er byggfellesskap en vanlig utviklingsmodell for oppføring av boliger. I Tübingen, Vauban og Berlin har byggfellesskap vært en kjent modell siden 90-tallet. Ofte er dette innovative boligprosjekter som tilbyr andre boformer og mer deltakelse i planlegging og bygging enn det som er vanlig, som bofellesskap og selvbygging.  

I Norge er begrepet relativt nytt, selv om selvbyggerlagene kjent fra 1970-tallet og den bergenske Selegrendbevegelsen planla og bygget boliger i fellesskap. det er hovedsakelig Helen & Hard med sitt boligprosjekt Vindmøllebakken i Stavanger som har gjennomført boliger med beboerdeltakelse i planlegging i nyere tid . Arkitektkontoret Fragment er en annen pådriver for byggfellesskap med prosjektet for kunstnerboliger for Unge Kunstneres Samfund og boligområdet Snekkergrenda på Tomter under utvikling sammen med beboerne, mens Nøysom Arkitekter sine «eksperimentboliger» på Svartlamon er et eksempel på innovativ boligutvikling med stor grad av beboerdeltakelse.

I 2022 ble Foreningen for byggfellesskap[] startet for å jobbe for interessene til byggfellesskap i Norge. I 2023 åpnet foreningen for ordinært medlemskap.

Se også 
 Bofellesskap

Referanser

Boformer